Keskustelu:Torture Killer

message: Artikkelissa ei ole lähteitä, joten selvitetään, onko tämä edes merkittävä. Roikkunut täällä kehnossa tilassa 14 vuotta. Jos merkittävyyden osoitukseksi ei löydy luotettavia, riippumattomia lähteitä, kannatan poistoa. --Abc10 (keskustelu) 2. elokuuta 2021 kello 12.52 (EEST)
replies: text: No nyt sitten. Mulla meni alle minuutti selvittää bändin levyjen olemassa olo ja se että kyseinen bändi on tehnyt levyjä isolle merkille (discogsista löytyi semmoiset 6000 Metal Blade recordsin julkaisua). Tällä ei ole mitään asiaa merkittävyyskeskusteluun, vaikka Nitraus varmaan poistaa tämän silti. Tuskin tarttee edes mainita että , se lienee itsestään selvyys. Korkki74 (keskustelu) 2. elokuuta 2021 kello 13.47 (EEST)
replies: text: : Bändien ja muun kevyen musiikin aineiston lähteistys on noin lajina Wikipedian kehnoimmasta päästä. Lisäksi sisältö on usein bändin jäsenten tai fanien kirjoittamaa hehkutusta ja hölynpölyä, joille ei asiallista lähdettä löydykään ja jotka voi huoletta poistaa. Ota tehtäväksesi kohentaa niiden laatua ja vahdi ettei sellaista tule lisää. --Abc10 (keskustelu) 2. elokuuta 2021 kello 14.05 (EEST)
replies: text: ::Olisikohan tämä häiriköintiä? -- Cimon Avaro 2. elokuuta 2021 kello 15.34 (EEST)
replies: text: :::Abc10:n näkemys on kyllä sinällään oikeansuuntainen: useimmat (etenkin raskaampaa musiikkia käsittelevät) yhtye- ja genreartikkelit ovat pääosin todella kelvottomassa kunnossa. Niitä tehtailtiin etenkin 2000-luvun ensimmäisellä vuosikymmenellä satamäärin vailla lähteitä ja usein suorina käännöksinä englanninkielisestä Wikipediasta, eikä kääntäjien kielitaito valitettavasti useinkaan ollut työn vaatimattomalla tasolla. Lopputuloksena oli hirvittävästi virheitä ja koomisiakin käännöskukkasia viliseviä fanitekstejä, jotka muistuttavat enemmän kutosen (arvosana ja luokka-aste) kouluesitelmää. Valitettavasti nämä artikkelit ovat usein edelleen samassa jamassa kuin viisitoista vuotta sitten. Olen korjannut ja siistinyt näitä tekstejä ronskilla kädellä, mutta työsarkaa on enemmän kuin ehtii tai jaksaa tehdä. Useimmat artikkelit olisi oikeastaan helpompaa uudelleenkirjoittaa kuin korjata, sillä monien tekstien painotukset ovat fanihehkutuksessa ja merkityksettömässä nippelitriviassa oleellisten isojen linjojen sijaan. Tämän yhtyeen merkittävyydestä ei kyllä sinällään pitäisi olla epäselvyyttä (neljä albumia isoille levy-yhtiöille ja ex-laulajana alan legenda), mikä olisi kyllä ollut vaivattomasti selvitettävissä ennen merkittävyyskeskustelun aloittamista. --Sakramentti-Jaakko (keskustelu) 2. elokuuta 2021 kello 17.20 (EEST)
replies: text: :::: Kun "vaivattomasti tarkistettavia" on satamäärin, tehköön työn joku alan henkilö. Jos ei kiinnostusta riitä, sitten poistoon, kun sinunkin mukaasi ne on helpompi kirjoittaa uudelleen kuin korjata, ja sitä paitsi usein tällaiset tuntemattoman aiheen tarkistamiset vievät loputtomalle suolle. Siksi tarkistelen mieluummin sellaisen alan artikkeleita, josta jotakin olen tietävinäni. Teen sitä parhaillaan, mutta näitä onnettomia tulee joskus vastaan, ja on hyvä jos kyseenalaistus herättää aktiviteettia. Kiitos sinänsä selvennyksestä näiden historiasta. Toivottavasti Cimon Avarokin lukee sen. --Abc10 (keskustelu) 2. elokuuta 2021 kello 17.48 (EEST)

text: :::: Vielä ei näytä ilmestyneen kuin yksi Discogs-lähde (vanhasta keskustelusta: "Discogsista löytyisi, mutta en tiedä kehtaako sitä käyttää, kun tuota sivustoa saa kuka tahansa muokata" ) --Abc10 (keskustelu) 2. elokuuta 2021 kello 17.54 (EEST)
replies: text: ::::: Joo, samanlainen on Discogs siinä mielessä kuin Wikipediakin, mutta ehkä kuitenkin helpompi tarkastaa. Sulle ei kyllä oikein mikään kelpaa kun Kaaoszinekin on fanijulkaisu. Paras olis varmaan lopettaa koko Wikipedia kun luotettavia lähteitä ei ole olemassakaan. Lehtiartikkelitkin kuitenkin perustuvat yhden toimittajan näkemykseen ja wanhat kirjat voivat olla vaikka uutta tutkimusta. Ehkä kannattaisi keskittyä sellaisen osa-alueen artikkeleihin jotka sinua kiinnostavat tai joista tiedät niin ei tarvitsisi epäillä häiriköinnistä. Korkki74 (keskustelu) 2. elokuuta 2021 kello 18.29 (EEST)
replies: text: :::::: Mitkä muut osa-alueet kuin kevyt musiikki on vapautettu luotettava lähteistys -vaatimuksesta? --Abc10 (keskustelu) 2. elokuuta 2021 kello 19.10 (EEST)

text: Merkittävä. --Kärrmes (keskustelu) 2. elokuuta 2021 kello 23.22 (EEST)

text: Selvästi merkittävä, turha tämän poistamisesta on edes keskustella. 01miki10 (keskustelu) 4. elokuuta 2021 kello 19.05 (EEST)
Keskustelun tulos lienee selvä, poistan merkittävyysmallineen. --Lentokonefani asiaa? | syntilista 5. elokuuta 2021 kello 14.31 (EEST)
thread_title:  Merkittävyys